ΓΡΑΠΤΗ ΕΡΩΤΗΣΗ E-3675/01

υποβολή: Ioannis Marnos (PPE-DE) προς την Επιτροπή

(17 Ιανουαρίου 2002)

Θέμα: Αδιαφανείς τακτικές στο Cedefop

Σύμφωνα με δημοσίευμα της εγκυρότατης εφημερίδας European Voice (6-12/12/01), το Ελεγκτικό Συνέδριο της Ε.Ε. διετύπωσε δριμεία κριτική κατά του Ευρωπαϊκού Κέντρου για την Ανάπτυξη της Επαγγελματικής κατάρτισης (γνωστού ως Cedefop) σχετικά με την τακτική προσλήψεων και διαχείρισης των ανθρωπίνων πόρων που εφαρμόζει. Οι ελεγκτές του κοινοτικού αυτού οργάνου τονίζουν, στην αποτίμησή τους για το εν λόγω Κέντρο, ότι έχει κάνει λίγα για να επιτύχει τη συμμόρφωσή του με τους επικρατούντες κανόνες, ενώ, κατά την εξέταση 36 φακέλωνπαλλήλων του, απεδείχθη ότι οι 28 από τις επιλογές που έγιναν ήταν ανεπαρκώς δικαιολογημένες (insufficiently justified). Η όλη κατάσταση έχει πολύ αρνητικές συνέπειες για την εικόνα του αποκεντρωμένου αυτού οργανισμού, για την ίδια την Ε.Ε., καθώς και για την Ελλάδα που το φιλοξενεί και το ενισχύει με κάθε τρόπο και ουδόλως ευθύνεται για την καταγγελλόμενη αδιαφάνεια που το χαρακτηρίζει.

Πώς σκοπεύει να δράσει η Επιτροπή ώστε να εμπεδωθεί η διαφάνεια και η αξιοκρατία στις διαδικασίες του οργανισμού αυτού· Θα κηρυχθούν άκυρες οι επιλογές προσωπικού που το Ελεγκτικό Συνέδριο έκρινε ως ανεπαρκώς δικαιολογημένες· Μπορεί η Επιτροπή να με πληροφορήσει αναλυτικά για κάθε μία από αυτές τις επιλογές, τη φύση της θέσεως καθώς και την εθνικότητα των επιλεχθέντων, με πλημμελή κριτήριαπαλλήλων· Επίσης, ποιές είναι οι επίσημες γλώσσες του Cedefop;

Απάντηση της κ. Reding εξ ονόματος της Επιτροπής

(1 Μαρτίου 2002)

Το Cedefop είναι ένας αποκεντρωμένος οργανμισμός που ιδρύθηκε σύμφωνα με έναν ειδικό κανονισμό (κανονισμός (ΕΟΚ) 337/75 του Συμβουλίου της 10ης Φεβρουαρίου 1975, για τη δημιουργία Ευρωπαϊκού Κέντρου για την Ανάπτυξη της Επαγγελματικής Κατάρτισης(1), άρθρο 7, παράγραφος 4). Είναι αυτόνομο όσον αφορά την πολιτική προσωπικού, στην οποία δεν δεν ασκεί κανέναν έλεγχο η Επιτροπή, πέραν του ότι εκπροσωπείται αυτή στο διοικητικό του συμβούλιο. Πράγματι, σύμφωνα με τον εν λόγω κανονισμό, ο διευθυντής έχει εξουσία επί του προσωπικού το οποίο προσλαμβάνει και απολύει(2). Συνεπώς, η Επιτροπή δεν μπορεί να ακυρώσει τις προσλήψεις τις οποίες το Ελεγκτικό Συνέδριο θεωρεί ανεπαρκώς δικαιολογημένες.

Το Κέντρο έδωσε τα ακόλουθα λεπτομερή στοιχεία όσον αφορά τις εν λόγω προσλήψεις. Οι 28 αναφερόμενες περιπτώσεις αφορούν 14 θέσεις A (εμπειρογνώμονες Παιδαγωγικής και Επαγγελματικής Κατάρτισης (ΠΕΚ), μεταφρατές, ανώτεροι διοικητικοίπάλληλοι κτλ), 8 θέσεις B (αρμόδιοι δημοσιονομικής διαχείρισης,πεύθυνοι τεκμηρίωσης, πληροφορικοί κτλ.) και 6 θέσεις C (γραμματείς), όλοι με προσωρινές συμβάσεις (κατ' αρχάς διετούς διάρκειας).

Η γεωγραφική κατανομή είναι η εξής:

- Βέλγιο: 5,

- Ελλάδα: 5,

- Γερμανία: 4,

- Γαλλία: 4,

- Ισπανία: 3,

- Ιταλία: 2,

- Ηνωμένο Βασίλειο: 2,

- Φινλανδία: 1,

- Νορβηγία: 1 και

- Ιρλανδία: 1.

Επειδή τα συμπεράσματα του Ελεγκτικού Συνεδρίου σχετικά με το θέμα αυτό προκύπτουν από έλεγχο που πραγματοποιήθηκε το 2001 σχετικά με την πολιτική προσωπικού όλων των Οργανισμών από το 1995έως το 2000(3), αναφέρονται κυρίως στην κρίσιμη περίοδο που είχε διανύσει το Cedefop μετά τη μεταφορά του από το Βερολίνο στη Θεσσαλονίκη, την περίοδο 1995-1998. Το Ελεγκτικό Συνέδριοπογραμμίζει ότι το Κέντρο πρέπει να εφαρμόσει επειγόντως πολλές διαδικασίες πρόσληψης για να διατηρήσει τις δραστηριότητές του, δεδομένου ότι μόνο το μισό από το προσωπικό του το ακολούθησε μετά τη μεταφορά του στην Ελλάδα.

Η Επιτροπή έχει ήδη συστήσει μεγαλύτερη διαφάνεια στις διαδικασίες πρόσληψης του Οργανισμού, καλώντας μεταξύ άλλων το διοικητικό συμβούλιο το 1997 να δώσει σαφείς κατευθύνσεις στο διευθυντή για τα θέματα πολιτικής προσωπικού, συμπεριλαμβανιμένης συστηματικήςποβολής έκθεσης σχετικά με την εφαρμογή. Η Επιτροπή θεωρεί ότι η μεταγενέστερη απόφαση του διοικητικού συμβουλίου συνέβαλε στη βελτίωση της διαφάνειας της καθημερινής λήψης αποφάσεων από το Κέντρο για το προσωπικό. Η έκθεση του Ελεγκτικού Συνεδρίου αρχίζει ως εξής Για μεταγενέστερη πρόσληψη το Κέντρο βασίστηκε στα αποτελέσματα διαγωνισμών που οργανώθηκαν στα κοινοτικά όργανα, στους οποίους έλαβαν μέρος μέλη του προσωπικού του ήποψήφιοι για θέσεις στο Κέντρο.

Όσον αφορά τις επίσημες γλώσσες που χρησιμοποιούνται στο Cedefop, η Επιτροπη παραπέμπει τον κύριο βουλευτή στην προηγούμενη απάντησή της στη γραπτή ερώτηση P-3015/98 του κ. Κακλαμάνη(4).

(1) ΕΕ L 39 της 13.2.1975.

(2) Βλ. επίσης απάντηση της Επιτροπής στη γραπτή ερώτηση E-2549/98 του κ. Κακλαμάνη, ΕΕ C 118 της 29.4.1999.

(3) Έκθεση του Ελεγκτικού Συνεδρίου σχετικά με με τις οικονομικές καταστάσεις του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop) για το οικονομικό έτος που έκλεισε στις 31 Δεκεμβρίου 2000.

(4) ΕΕ C 182 της 28.6.1999.